EkBass/fiwiki-20250220-pages-articles huggingface dataset:
John Morton (arkkipiispa)

John Morton (1420–1500) oli englantilainen kirkonmies, joka toimi lordikanslerina 1487–1500, Elyn piispana 1479–1486, Canterburyn arkkipiispana 1486–1500 ja Oxfordin yliopiston kanslerina 1494–1500. Tudor-dynastian noustua valtaan Henrik VII nimitti hänet Canterburyn arkkipiispaksi vuonna 1486 ja lordikansleriksi seuraavana vuonna 6. lokakuuta. Morton oli yorkilaisen kuningas Rikhard III:n vastustaja. Paavi Aleksanteri VI nimitti hänet kardinaaliksi vuonna 1493. Lordikanslerina hän vastasi valtakunnan talouden tervehdyttämisestä. Morton kuoli 15. syyskuuta 1500 Knole Housessa ja hänet on haudattu Canterburyn tuomiokirkon kryptaan. ==Lähteet== *Catholic Encyclopedia:John Morton Luokka:Canterburyn arkkipiispat Luokka:Elyn piispat Luokka:Englantilaiset kardinaalit Luokka:Vuonna 1420 syntyneet Luokka:Vuonna 1500 kuolleet Luokka:Oxfordin yliopiston kanslerit
Jeremy Larner

Jeremy Larner on yhdysvaltalainen kirjailija ja elokuvakäsikirjoittaja. Hän on kirjoittanut käsikirjoitukset elokuviin Sähinää, se sanoi (1970) ja Valtapeli (1972), joista jälkimmäisestä hänet palkittiin parhaan alkuperäiskirjoituksen Oscar-palkinnolla. Sähinää, se sanoi pohjautui Larnerin omaan romaaniin. Aikaisemmin hän oli toiminut muun muassa Eugene McCarthyn puheenkirjoittajana tämän pyrkiessä ehdokkaaksi vuoden 1968 presidentinvaaleissa. == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset kirjailijat Luokka:Oscar-palkinnon saajat Luokka:Syntymävuosi puuttuu Luokka:Elävät henkilöt
Wojciech Łazarek

Wojciech Łazarek (4. lokakuuta 1937 – 13. joulukuuta 2023) oli puolalainen jalkapallovalmentaja ja -hyökkääjä. Lyhyeksi jääneen pelaajauransa jälkeen Łazarek teki mittavan uran valmentajana 1970–2000-luvuilla. Hän toimi myös Puolan maajoukkueen päävalmentajana. ==Ura== Łódźissa syntynyt Łazarek aloitti peliuransa kotikaupunkinsa joukkueissa Start ja ŁKS Łódźissa. Hän edusti myös Lechia Gdańskia.Łazarek: Niech wrócą starzy trenerzy Valmennusuransa hän aloitti 1968 Wybrzewan juniorijoukkueessa. Päävalmentajadebyyttinsä aikuisten tasolla hän teki 1971 MRKS Gdánskissa, josta siirtyi 1974 Lechia Gdanskin päävalmentajaksi. Hän valmensi useita pienempiä puolalaisjoukkueita, kunnes siirtyi vuonna 1980 KKS Lech Poznańin päävalmentajaksi. Lechissä hän teki lopullisen läpimurtonsa valmentajana luotstaten seuran ensimmäistä kertaa Puolan mestariksi kaudella 1982/83 ja toistaen tempun seuraavalla kaudella.Wojciech Łazarek Lechistä Łazarek siirtyi lyhyeksi aikaa ruotsalaisen Trelleborgin peräsimeen, kunnes palasi kotimaahansa maajoukkuevalmentajaksi. Hän astui suuriin saappaisiin, sillä Antoni Piechniczek oli luotsannut maan MM-pronsille 1982. Łazarekin aikana Puola ei kuitenkaan selvinnyt arvokisoihin ja hän sai potkut 1989. Maajoukkuepestinsä jälkeen Łazarek valmensi kotimaansa lisäksi Egyptissä, Israelissa ja Saudi-Arabiassa, mutta ilman suurempaa menestystä. Vuosina 2002–2004 hän toimi Sudanin maajoukkueen päävalmentajana voittaen CECAFA Cupin pronssia.All change at the top xperience vital for Sudan Hän lopetti uransa Puolan kolmosdivisioonassa pelaavan Narew Ostrołękan päävalmentajana. ==Meriitit== * Puolan mestaruus: 1983, 1984 * Puolan cup: 1982, 1984 ==Lähteet== Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1937 syntyneet Luokka:Vuonna 2023 kuolleet
Andrzej Strejlau

Andrzej Michał Strejlau (s. 19. helmikuuta 1940) on puolalainen jalkapallovalmentaja ja entinen pelaaja. Hän on pelannut myös käsipalloa. ==Ura== Strejlau on tullut tunnetuksi jalkapallovalmentajana. Hän aloitti uransa vuonna 1971 Puolan alle 21-vuotiaiden maajoukkueen peräsimessä siirtyen 1975 seuratasolle Legia Varsovaan. Andrzej Strejlau Hän ei onnistunut voittamaan suurseuran kanssa Puolan mestaruutta. Hän siirtyi seurasta 1979 yhden kauden ajaksi Zagłębie Sosnowieciin. Vuonna 1982 Strejlau siirtyi Islantiin Knattspyrnufélagið Framiin Kveðja frá Knattspyrnufélaginu Fram, josta 1984 kreikkalaiseen Larissaan. Strejlau jatkoi seurassa maamiehensä Jacek Gmochin hyvää työtä ja voitti seuran kanssa Kreikan cupin mestaruuden 1985.Greece 1985/86 Hän palasi Larissasta 1987 Legia Varsovaan, mutta mestaruus jäi jälleen saavuttamatta.Greece 1984/85Galeria Sław Legii Warszawa Vuonna 1989 hänestä tuli Puolan maajoukkueen päävalmentaja, mutta hän ei onnistunut palauttamaan maata arvokisoihin ja sai lähteä 1993. Maajoukkuepestinsä jälkeen Strejlau toimi Zagłębie Lubinin ja kiinalaisen Shanghai Shenhuan päävalmentajana voittaen kaudella 1998 Kiinan cupin. Valmentajauransa jälkeen hän on toiminut Puolan jalkapalloliiton kurinpitovaliokunnassa. ==Meriitit== * Kreikan cup: 1985 * Kiinan cup: 1998 == Lähteet == == Aiheesta muualla == Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1940 syntyneet Luokka:Elävät henkilöt
Lesław Ćmikiewicz

Lesław Ćmikiewicz (s. 25. elokuuta 1948) on puolalainen jalkapallovalmentaja ja entinen keskikenttäpelaaja. Hän kuului urallaan Puolan maajoukkueen vakiomiehistöön ja oli voittamassa olympiakultaa 1972. ==Ura pelaajana== Ćmikiewicz aloitti pelaajauransa Śląsk Wrocławissa 1965. Hän edusti seuraa uransa alkuvuodet, kunnes siirtyi 1970 Legia Varsovaan. Ćmikiewicz vakiinnutti paikkansa keskikentällä ja oli debyyttikaudellaan mukana johdattamassa Legiaa Euroopan Cupissa puolivälieriin. Hän edusti seuraa koko vuosikymmenen ja voitti kaudella 1972/73 cupin mestaruuden. Vuonna 1979 hän siirtyi Legiasta Yhdysvaltoihin, jossa pelasi Indoor Socceer Leaguessa New York Arrowsissa ja Chicago Horizonissa. Puolan maajoukkueessa Ćmikiewicz esiintyi vuosina 1970–79 kaikkiaan 57 kertaa. Hän oli mukana voittamassa olympiakultaa 1972 Münchenissä ja hopeaa neljä vuotta myöhemmin Montrealissa. Lisäksi hän kuului MM-pronssia 1974 voittaneeseen joukkueeseen. ===Meriitit pelaajana=== * Puolan cup: 1973 * Olympiakultaa: 1972 * Olympiapronssia: 1976 * MM-pronssia: 1974 ==Ura valmentajana== Pelaajauransa jälkeen Ćmikiewicz on toiminut valmentajana KS Górnik Zabrzessa, Puolan maajoukkueessa ja Tur Turekissa. Hän on toiminut myös Cracovia Krakovan apulaisvalmentajana. ==Lähteet== ==Aiheesta muualla== Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Puolalaiset olympiavoittajat Luokka:Vuonna 1948 syntyneet Luokka:Elävät henkilöt
Space Hulk

Space Hulk on Games Workshopin tekemä Warhammer 40,000 -maailmaan sijoittuva miniatyyrilautapeli. Alkuperäinen peli julkaistiin vuonna 1989 ja uudelleenjulkaisu vuonna 2009. Pelissä Space Marinet taistelevat jättimäisten avaruusalusten hylyissä Genestealereita vastaan. Näistä hylyistä käytetään nimitystä ”space hulk”, mistä pelin nimi on peräisin. Kun ihmisten asuttamaa avaruutta kohti havaitaan ajelehtivan Genestealereita täynnä oleva hylky, Space Marinet lähettävät Terminaattoriryhmänsä puhdistamaan tai tuhoamaan sen. Space Hulk voitti Origins Awardin parhaan fantasia- tai science fiction -lautapelin kategoriassa ja vuotta myöhemmin ilmestynyt Deathwing-lisäosa voitti saman palkinnon. Lautapelin pohjalta on julkaistu myös kolme tietokonepeliä, Space Hulk (1993), Space Hulk: Vengeance of the Blood Angels (1995) ja Space Hulk (2013). Luokka:Temaattiset lautapelit Luokka:Warhammer 40,000
Frieda Brepoels

Frieda Brepoels (s. 7. toukokuuta 1955 Mopertingen) on belgialainen poliitikko. Hän oli Euroopan parlamentin jäsen 2004–2013. Hän kuului Vihreät / Euroopan vapaa allianssi -ryhmään. Brepoels oli Euroopan parlamentin ulkoasianvaliokunnan jäsen. Ammatiltaan hän on arkkitehti. Hänet valittiin Euroopan parlamenttiin ensimmäisen kerran vuonna 2004 ja uudestaan 2009. == Lähteet == == Aiheesta muualla == * Luokka:Belgialaiset europarlamentaarikot Luokka:Vuonna 1955 syntyneet Luokka:Elävät henkilöt
Chris Lowell

Christopher Russell ”Chris” Lowell (s. 17. lokakuuta 1984 Atlanta, Georgia, Yhdysvallat) on yhdysvaltalainen näyttelijä, joka tunnetaan parhaiten William "Dell" Parkerin roolista lääkärisarjassa Rakkauden anatomia ja Stosh "Piz" Piznarskin roolista rikossarjassa Veronica Mars. ==Yksityiselämä== Chris Lowell syntyi Atlantassa Georgiassa. Hän kävi Atlanta Internation School -koulua ja kiinnostui siellä teatterista ja elokuvanteosta.http://www.wchstv.com/abc/lifeasweknowit/chrislowell.shtml - WCHS TV - Life as We Know It - Chris Lowell Tällä hetkellä Lowell opiskelee University of Southern California -yliopistossa.http://www.tvfanatic.com/stars/chris-lowell.html TV Fanatic - Chris Lowell Vapaa-ajallaan hän harrastaa mm. teatteria, musiikkia, valokuvausta ja matkustelua.http://abc.go.com/shows/private-practice/bio/dell- parker/25010 ABC - Private Practice - Dell - Actor Bio Lowell laulaa ja soittaa pianoa ja huuliharppua akustisessa indie-bändissä Two Shots for Poe.http://www.myspace.com/twoshotsforpoe MySpace - Two Shots for Poe ==Ura== Lowell sai ensimmäisen televisioroolinsa vuonna 2003 sarjasta Life as We Know It. Sarja kuitenkin lopetettiin vain 13 jakson jälkeen. Vuonna 2007 Lowell esiintyi elokuvissa Graduation ja You Are Here. Samana vuonna hän sai myös Stosh "Piz" Piznarskin roolin sarjasta Veronica Mars. Lowell esiintyi sarjassa 20 jakson verran.http://www.imdb.com/name/nm1645313/ IMDb - Chris Lowell Lowell esitti sairaanhoitaja William "Dell" Parkeria lääkärisarjassa Rakkauden anatomia vuosina 2007-2010. Hän lähti sarjasta kolmannen tuotantokauden jälkeen. Lowell on esiintynyt myös teatterissa. Hänellä on ollut rooleja mm. 14th Street Playhouse -teatterissa näytelmissä Loppiaisaatto, Tulikoe ja Ananse and the Spider ja Georgian Shakespeare-festivaalilla näytelmissä Romeo ja Julia ja Kesäyön unelma . ==Filmografia== ===Elokuvat=== * You Are Here (2007) - Delaney * Graduation (2007) - Tom Jackson * Up in the Air (2009) - Kevin * Piiat (2011) - Stuart Whitworth * Lupaava nuori nainen (2020) - Alexander Monroe ===Televisio=== * Life as We Know It (2004–2005) - Jonathan Fields (vakituinen rooli) * Veronica Mars (2006–2007) - Stosh 'Piz' Piznarski (vakituinen rooli) * Greyn anatomia (2007) - William "Dell" Parker (2 jaksoa) * Rakkauden anatomia (2007–2010 ) - William "Dell" Parker (vakituinen rooli) ==Lähteet== ==Aiheesta muualla== * Chris Lowellin valokuvaussivusto * Two Shots for Poe MySpace -sivustolla * ABC - Private Practice - Dell Parker - Actor Bio * Nelonen - Rakkauden anatomia - Chris Lowell * Chris Lowell TV.com- sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1984 syntyneet Luokka:Elävät henkilöt
Andienamatsoni

Andienamatsoni (Amazona mercenarius) on eteläamerikkalainen papukaija. Sen elinympäristö käsittää Andien rinteet Venezuelassa, Kolumbiassa, Ecuadorissa, Perussa ja Boliviassa. Siitä tunnetaan kaksi alalajia. Lajin holotyypin kuvaili Johann Jakob von Tschudi Perusta 1844.IBC == Lähteet == Luokka:Amatsonit
Araukaria-amatsoni

Araukaria-amatsoni (Amazona pretrei) on eteläamerikkalainen papukaija. Sen levinneisyysalue käsittää Etelä-Brasilian, pääasiassa Rio Grande do Sulin, ja sitä tavataan satunnaisesti Argentiinassa ja Paraguayssa. Lajin holotyypin kuvaili Coenraad Jacob Temminck eteläisestä Brasiliasta 1830.IBC Araukaria- amatsoni on enimmäkseen vihreä. Otsassa, silmien ymprillä ja siivissä on punaista. Siivissä on myös sinisiä sulankärkiä. Araukaria-amatsonin elinympäristöä ovat metsät usein jokien lähellä. Lajin ravintoa ovat siemenet, hedelmät ja kasvien lehdet. Kantaa uhkaa elinympäristön häviäminen. == Lähteet == Luokka:Amatsonit Luokka:Uhanalaiset linnut
Brasilianamatsoni

Brasilianamatsoni (Amazona kawalli) on Brasilian kotoperäinen papukaija. Se elää Amazonin alueella. Aikaisemmin sen ajateltiin olevan jauhoamatsonin (Amazona farinosa) muoto. Lajin holotyypin kuvailivat Rolf Grantsau ja Hélio Ferraz de Almeida Camargo Mato Piristä, Rio Juruán rannalta 1989.IBC == Lähteet == Luokka:Amatsonit
Wounded

Wounded on yhdysvaltalaisen progressiivisen rockyhtyeen Enchantin toinen studioalbumi. ==Kappaleet== # # # # # # # # # ==Kokoonpano== *Ted Leonard – laulu *Douglas Ott – kitara *Mike "Benignus" Geimer – kosketinsoittimet *Ed Platt – basso *Paul Craddick – rummut ==Lähteet== * * Luokka:Vuoden 1996 albumit Luokka:Enchantin albumit
NPO Mašinostrojenija

NPO Mašinostrojenija (, ent. OKB-52 (), ent. TsKMB ()) on venäläinen rakettien suunnittelutoimisto Reutovissa, Moskovan lähellä. ==Tausta== Suunnittelutoimisto perustettiin vuonna 1944 ja sen johtajana toimi Vladimir Tšelomei kuolemaansa - vuonna 1984 - asti. Aluksi toimisto oli osa OKB-51-suunnittelutoimistoa, mutta siirto Reutoviin toi vuonna 1955 - vuoteen 1966 asti - oman toimiston statuksen tunnuksella OKB-52 (myös tunnus OKB-52 MAP oli käytössä). Kylmän sodan aikana se kehitti Neuvostoliiton puolustusministeriölle mannertenvälisiä ohjuksia, mm. SS-19-ohjuksen. ==Liiketoiminta 2000-luvulla== Intia on Venäjän federaation jälkeen suurin NPO:n asiakas. Intia on ostanut muun muassa P-70 Ametist, BrahMos, P-800 Oniks ja P-500 Bazalt ohjuksia. == Tuotteita == * UR-100 * Proton-satelliitti * P-70 Ametist * P-120 Malakhit * P-500 Bazalt * P-700 Granit * P-800 Oniks * BrahMos * Strela (raketti) ==Lähteet== ==Aiheesta muualla== *Yhtiön sivusto *NPO Mashinostroyeniya Luokka:Venäläiset avaruusteknologiayhtiöt Luokka:Venäläiset aseteollisuusyritykset
Lasinegatiivi

Lasinegatiivi on lasilevylle valotettu valokuvan negatiivi, jota käytetään paperikuvan valmistukseen. Lasinegatiiveja käytettiin yleisesti ainakin 1800-luvun lopulla ja 1900-luvun alussa ennen filmin keksimistä. Tähtitieteessä lasinegatiiveja on käytetty viime aikoihin saakka. == Lähteet == ==Aiheesta muualla== Luokka:Valokuvauksen tekniikka
Mikrosimulointi

Mikrosimulointi on mallintamistekniikka, joka toimii yksittäisten toimijoiden tasolla, kuten henkilöt, kotitaloudet, ajoneuvot ja yritykset. Mikrosimuloinnissa jokainen yksikkö esitetään tietueena jolla on yksilöivä tunnus ja sisältönä on yksikköön liittyviä tietoja: esimerkiksi lista henkilöistä joiden tietoina on ikä, sukupuoli, aviollinen- ja työllisyystilanne, tai lista ajoneuvoista joiden tietoina on lähtöpaikka, kohdepaikka ja toiminnallisia tietoja. Näihin yksiköihin sovelletaan sääntöjä (muutoksien todennäköisyyksiä), jotka johtavat simuloituihin muutoksiin yksiköiden tilassa ja käytöksessä. Säännöt voivat olla deterministisiä (todennäköisyys =1) kuten verolainsäädännön muutoksista seuraavia verovelvoitteiden muutoksia tai stokastisia (todennäköisyys ≤1) kuten tietyn ajan sisällä tapahtuvia todennäköisyyksiä liittyen kuolemaan, avioitumiseen, synnyttämiseen tai asunnon vaihtamiseen. Kummassakin tapauksessa tulos on arvio näiden sääntöjen soveltamisesta, mahdollisesti useiden ajallisesti peräkkäisten soveltamisvaiheiden jälkeen. Tuloksissa on arvio summautuvista muutoksista, ja tärkeimpänä, tieto sääntöjen aiheuttamien muutoksien jakautumisesta. Mikrosimuloinnissa tarkastellaan pääasiassa jakautumisen muutoksia, joten sitä käytetään arvioimaan taloudellisten ja väestötieteellisten muutosten vaikutusta yhteiskuntaan. Toinen lisääntyvä soveltamisala on liikennevirtojen jakautumisen arvioiminen katuverkossa. Mikrosimulointi liittyy läheisesti kahteen muuhun yksikkötason mallintamisen näkökulmaan soluautomaattiin (cellular automation, CA) ja agenttipohjainen mallintamiseen (agent-based modeling, ABM) ==Lähteet== * Luokka:Tieteellinen mallintaminen
Minni Lukander

Minni Lukander (2. toukokuuta 1930 Joensuu – 27. lokakuuta 2020) oli suomalainen keramiikkataiteilija ja kuvanveistäjä. Hän valmistui Taideteollisen Oppilaitoksen keramiikkataiteen linjalta vuonna 1961. Hän työskenteli vierailevana taiteilijana Arabian tehtaalla vuosina 1983–1985 ja oli yksi Pot Viaporin perustajajäsenistä. Hänen tunnetuimpia töitään ovat keramiikkaveistokset, leilit ja ruukut sekä erilaiset keraamiset pienesineet. Hän toimi useita vuosia Helsingin työväenopistossa savitaiteen opettajana. Lukanderin töitä ovat hankkineet kokoelmiinsa muun muassa Helsingin ja Norrköpingin kaupungit, Taideteollisuusmuseo, Ruotsin kansallismuseo Tukholmassa ja Arabian museo. Hän työskenteli vierailevana taiteilijana Arabian tehtaalla vuosina 1983–1985. Hän piti vuonna 1985 tilakeramiikkanäyttelyn ensin Arabian Museo-Galleriassa ja myöhemmin Taideteollisuusmuseossa. Vuoden 1985 jälkeen hänen töitään on ollut esillä Suomen lisäksi esimerkiksi Japanissa, Yhdysvalloissa, Australiassa ja Englannissa. Lukander osallistui useisiin näyttelyihin kotimaassa ja ulkomailla, joihin lukeutuivat esimerkiksi Suomi muotoilee II, Suomen taideteollisuusyhdistyksen kiertonäyttely Kiinan kansantasavallassa ja Filippiineillä 1980–1981 sekä Finland Nature, Design, Architecture -kiertonäyttely Yhdysvalloissa 1982. Hän osallistui myös vuonna 1976 kutsuttuna Suomen edustajana Tukholman kaupungin järjestämään neljän pohjoismaisen keraamikon näyttelyyn Fyra Keramiker. ==Palkinnot ja apurahat== Lukander sai vuonna 1966 Italian Ulkomaankauppaministeriön palkinnon Faenzassa järjestetyssä kansainvälisessä kilpailussa. Hänen töitään on siellä vieläkin esillä. Lukander voitti 1. palkinnon Helsingin kaupungin vuonna 1968 järjestämässä Suursuon vanhainkodin sisääntuloaulan reliefikilpailussa. Lukander vastaanotti Kansalais- ja työväenopistojen liiton 10-vuotisansiomerkin ansioista opistotyön hyväksi vuonna 1989. Lukander sai apurahoja muun muassa Helsingin kaupungilta, Leo ja Regina Wainsteinin säätiöltä, Alfred Kordelinin säätiöltä ja Paulon säätiöltä. Lisäksi hän sai valtion taiteilija-apurahaa vuosina 1972, 1979 ja 1986–1988. == Lähteet == Luokka:Suomalaiset keramiikkataiteilijat Luokka:Vuonna 1930 syntyneet Luokka:Vuonna 2020 kuolleet
Wilenius Båtvarv

Wilenius Båtvarv, Wileniuksen venetelakka, on suomalainen veneveistämö. Sen perusti Porvoossa 1932 Ludwig Wilenius. Wilenius osti Porvoonjoen varrelta ne kaksi hallia joissa telakka edelleen toimii. Lisäksi Wilenius rakensi veistämörakennuksen, pajan ja kaksi liuskaa. Wilenius oli työskennellyt pitkään Borgå Båtvarfilla venemestarina ja työnjohtajana. Wileniuksen telakka sai mainetta laatuveneiden rakentajana. Etenkin Wileniuksen veistämät luokkaveneet keräsivät huomiota. Vuosien saatossa Wileniuksella rakennettiin viitisentoista kutosta ja toista kymmentä 5.5-luokan venettä. Telakalla rakennettiin muun muassa kolme kasia: Arvid Laurinin suunnittelema Andromedan, Birger Slotten Vågspel ja Gösta Kynzellin suunnittelema Katrina. Lisäksi Wileniuksella on veistetty muun muassa A- ja C-veneitä, Hai-veneitä, Louhia, salonkiveneitä sekä saaristo-, rannikko- ja meriristeilijöitä. Östersjökryssareista voidaan mainita Birger Slotten laivanvarustaja Edgar Eriksonille suunnittelema Ö8 Moshulu. ==Wileniuksella rakennettu 430 venettä== Moni Suomessa purjehtiva klassinen vene on Wileniuksen työnäyte. Veistämö nousi ykkössijalle huviveneiden valmistajana kun maineikkaan Turun Veneveistämön hidas hiipuminen alkoi 30-luvulla. Wileniuksen telakka on edelleen toiminnassa, keskittyen ensisijaisesti telakalla rekennettujen puuveneiden kunnostustöihin- ja ylläpitoon. Tähän päivään mennessä Wileniuksella on rakennettu noin 430 venettä: 40-jalkaisesta meriristeilijästä puolustusvoimille tehtyihin vaneriveneisiin. Museovirasto myönsi telakalle joulukuussa 2012 20 000 euron apurahan telakan koneiden kunnostukseen Museovirasto myönsi tukea Wileniuksen telakalle - Itä-Uusimaa 18.12.2012 Wileniuksen telakka oli suurimmillaan 40-luvun loppupuolella jolloin se työllisti vajaat 20 henkilöä. Palkkalistoilla oli veneenveistäjien lisäksi oma seppä, lakkaaja ja rikaaja. Veneiden arvitsemat helat tehtiin telakan omassa pajassa. Päärakennuksen yläkerrassa toimi konttori, tilat piirustusten uloslyöntiä varten sekä varastotilaa. Veneet rakennettiin alakerrassa, joka oli yhtenäistä avointa tilaa. veistämössä pystyi rakentamaan samanaikaisesti kahta isoa venettä.Wilenius båtvarv - kotisivut Tänään telakan toiminta rajoittuu korjausrakentamiseen- ja veneiden talvisäilytyspalveluihin. ==Lähteet== *Pirkka Leino ja Jarmo Saarinen - Åbo Båtvarf 1889-1954. Parhaat veneet tehtiin Turun veneveistämöllä ===Viitteet=== ==Aiheesta muualla== * Rekisteri Wileniuksella rakennetuista veneistä * Moshulu kotisivut Luokka:Suomen telakat
Dominicanamatsoni

Dominicanamatsoni (Amazona arausiaca) on Dominican kotoperäinen papukaija. Sen holotyypin kuvaili Philipp Ludwig Statius Müller Dominicasta 1776.IBC Dominicanamatsoni on enimmäkseen vihreä. Naama on sininen ja kurkussa sekä siivissä on punaista. Lajin elinympäristöä ovat sademetsät ja se syö hedelmiä. Kantaa uhkaa elinympäristön häviäminen. == Lähteet == Luokka:Amatsonit Luokka:Uhanalaiset linnut
Hispaniolanamatsoni

Hispaniolanamatsoni (Amazona ventralis) eli aiemmalta nimeltään haitinamatsoni on Hispaniolan kotoperäinen papukaija. Se elää sekä Haitissa, Dominikaanisessa tasavallassa että lähistön pikkusaarilla. Lajin holotyypin kuvaili Philipp Ludwig Statius Müller Hispaniolasta 1776.IBC == Lähteet == Luokka:Amatsonit Luokka:Uhanalaiset linnut
Jamaikanamatsoni

Jamaikanamatsoni (Amazona collaria) on Jamaikan kotoperäinen papukaija. Sen holotyypin kuvaili Carl von Linné Jamaikalta 1758.IBC == Lähteet == Luokka:Amatsonit Luokka:Uhanalaiset linnut
Päivi Lempinen

Päivi Maria Lempinen (s. 4. maaliskuuta 1955 Liminka) on suomalainen taidegraafikko. Hänen ensinäyttelynsä oli vuonna 1979, ja sen jälkeen hänet on luettu Suomen hienostuneimpiin taidegraafikoihin. Lempinen opiskeli Vapaassa taidekoulussa vuosina 1974–1975, Taideteollisessa korkeakoulussa vuosina 1975–1977 ja Suomen Taideakatemian koulussa vuosina 1977–1981. Hänen töissään keskeisinä aiheina ovat toistuneet maisemat ja niihin sijoittuvat arkkitehtoniset muodot, kuten kupoli-, torni- ja telttamaiset konstruktiot. Myöhemmin töitten aihemaailma on laajentunut muun muassa sakraalisiin ja bysanttivaikutteisiin elementteihin. Lempisen grafiikan työt perustuvat pääosin metalligrafiikkaan, käyttäen akvatintaa ja pehmeäpohjaetsausta, mutta hän on tehnyt myös piirustuksia, maalauksia ja kollaaseja. Lempinen kuului 1980-luvulla toimineeseen performanssiryhmään Jack Helen Brut. Hän on ollut opettajana Oriveden opistossa vuosina 1983 ja 1985, Helsingin työväenopistossa vuosina 1984–1986 ja 1993–1994, Taideteollisessa korkeakoulussa vuosina 1985–1989 ja Kuvataideakatemiassa vuosina 1987–1989. Hän on ollut myös Taide- lehden taittajana vuosina 1985–1987. Luottamustehtävissä Lempinen on ollut muun muassa Valtion taideteostoimikunnan jäsen 1999–2001 ja Suomen Taideyhdistyksen johtokunnan jäsen vuodesta 2003. == Lähteet == == Aiheesta muualla == * Luokka:Suomalaiset taidegraafikot Luokka:Vuonna 1955 syntyneet Luokka:Elävät henkilöt
Jauhoamatsoni

Jauhoamatsoni (Amazona farinosa) on amatsonien sukuun kuuluva keski- ja eteläamerikkalainen papukaijalaji. Sen laaja esiintymisalue ulottuu Panamasta Etelä-Amerikan pohjois- ja länsiosiin aina Boliviaan ja Kaakkois-Brasiliaan saakka. Lajista tunnetaan kolme alalajia, ja sen holotyypin kuvaili Pieter Boddaert Cayennesta vuonna 1783.IBC == Lähteet == Luokka:Amatsonit
Vandat

Vandat (Vanda) on kämmekkäkasvien suku, johon kuuluu noin 50 kaakkoisaasialaista trooppista lajia. Suvun lajeista on tehty lukuisia risteymiä, usein suvun Ascocentrum kanssa. Niistä on tullut suosittuja orkideoita huonekasvatuksessa ja leikkokukkina.vandatt Love-bas == Lajeja == * Vanda coerulea – sinivanda * Vanda cristata – kirjovanda * Vanda teres – valkovanda == Lähteet == == Aiheesta muualla == * Finto: Kassu – Kasvien suomenkieliset nimet: Vanda Luokka:Kämmekkäkasvit
Progressiivinen koulutus

Progressiiviseksi koulutukseksi kutsuttu suuntaus syntyi Yhdysvalloissa 1800-luvun jälkimmäisellä puoliskolla. Se oli reaktio koulutuksen kaavamaisuudelle. Siinä tavoitteena oli kasvattaa varttuvan persoonallisuuden kokonaisuutta, ei vain älyä, vaan yhtä hyvin emotionaalista ja fyysistä puolta. Suuntaus korosti varttuvan aktiivisuutta ja sen ydin tiivistyi sanoiksi "tekemällä oppiminen". Luova ja toiminnallinen aines korostui opetussuunnitelmassa. Suuntauksen vaikutusvaltaisin teoreetikko oli yhdysvaltalainen filosofi John Dewey. Suuntauksen juuret ovat kuitenkin Euroopassa. Jean-Jacques Rousseau´n Émile (1762), romaanin muotoon puettu tutkielma kasvatuksesta, nähdään perustavaksi alkulähteeksi. Saksalainen Friedrich Fröbel perusti vuonna 1837 ensimmäisen lastentarhan (Kindergarten) ja sveitsiläinen Johann Pestalozzi (1746–1827) kouluja orvoille ja köyhille lapsille. A. S. Neill (Summerhill 1921) ja Maria Montessori voidaan mainita 1900-luvun eurooppalaisista progressiivisten ajatusten toteuttajista. Luokka:Kasvatusfilosofia Luokka:Koulutus
Kangaspellon kirkko

Kangaspellon Kazanin Jumalanäidin ikonin kirkko oli yksi entisen Kyyrölän ortodoksisen seurakunnan kirkoista Suomen Neuvostoliitolle luovuttamalla alueella. Se sijaitsi Kangaspellon kylässä, joka kuului Kyyrölän kuntaan vuoteen 1934 asti, jolloin kunta liitettiin Muolaan kuntaan. Kirkon yhteydessä oli pieni vuonna 1930 perustettu hautausmaa.Kasanko 1952, s. 306 Kirkko oli ulkoasultaan yksinkertainen ja kooltaan pieni, vain 166 neliötä. Rakennus oli hirsirunkoinen ja se oli vuorattu laudoituksella. Sen ikkunat olivat värilasia ja peltikatto oli maalattu. Kirkon torni ylsi 15 metrin korkeuteen ja tornissa oli kuusi kelloa.Koponen 1999, s. 111 Kirkon matalan ja klassistisen ikonostaasin alarivi oli korkeahko ja ylärivi puolestaan hyvin kapea, jossa oli ympyränmuotoisia ikoneja. Kirkko oli pyhitetty Kazanin Jumalanäidin ikonille. == Siirto Kanneljärveltä ja käyttöön vihkiminen == Kangaspellon kylä sijaitsi noin 10 kilometrin päässä Kyyrölän kirkonkylästä, jossa seurakunnan pääkirkko sijaitsi. Vähävaraisella väestöllä ei kuitenkaan ollut mahdollisuuksia kovin usein siellä käydä ja niinpä Kangaspellon koululla pidettiin jumalanpalveluksia. Kangaspeltoon rakennettavaa kirkkoa varten tilattiin piirustukset insinööri Volkovilta, mutta varojen puutteessa sitä ei pystytty toteuttamaan. Vuonna 1921 kangaspeltolaiset ostivat vuonna 1906 valmistuneen Kanneljärven ortodoksisen kirkon 5 000 markalla ja pystyttivät sen uudelleen kotikyläänsä. Varat kirkon ostoa varten lahjoitti liikemies F. I. Sergejeff. Kangaspellossa kirkko vihittiin Kazanin Jumalanäidin ikonin muistolle 30. marraskuuta 1921. Siirron yhteydessä kirkkoon tehtiin joitain muutoksia, muun muassa kellotornin telttakatosta tuli loivempi ja matalampi, kirkkosalin katto muutettiin satulakatoksi ja katolle sijoitettiin vain yksi sipulikupoli. == Talvi- ja jatkosodan aika == Kangaspellon kirkko paloi talvisodan alussa perustuksiaan myöten. Jatkosodan aikana vuonna 1943 kirkon paikalle suunniteltiin rakennettavaksi hirsistä rukoushuonetta, mutta vuoden 1944 uusi evakuointi esti suunnitelman toteuttamisen. == Lähteet == * * * === Viitteet === Luokka:Suomen puukirkot Luokka:Muolaan kirkkorakennukset Luokka:Kyyrölä (Viipurin lääni)
Paddy Chayefsky

Sidney ”Paddy” Chayefsky (29. tammikuuta 1923 New York, New York – 1. elokuuta 1981 New York) oli yhdysvaltalainen käsikirjoittaja. Hänet palkittiin kolmesti Oscarilla käsikirjoituksistaan. Parhaan sovitetun käsikirjoituksen palkinnon hän sai elokuvasta Marty (1955), parhaan alkuperäisen käsikirjoituksen palkinnon puolestaan elokuvista Klinikka (1971) ja Kasvot kuvaruudussa (1976). Hänen muihin käsikirjoituksiinsa kuuluvat Ikuinen valehtelija (1951), Sodassa ja rakkaudessa (1964) ja Kultarynnäkön iloiset päivät (1969). ==Lähteet== ==Aiheesta muualla== * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1923 syntyneet Luokka:Vuonna 1981 kuolleet
Lokikirja (albumi)

Lokikirja on Nightwishin 18. marraskuuta 2009 julkaistu kokoelma-albumi. Kokoelma sisältää yhtyeen studioalbumit Angels Fall First, Oceanborn, Wishmaster, Century Child, Once ja Dark Passion Play sekä EP:t Over the Hills and Far Away ja Bless the Child. Kaikki levyt ovat pahvitaskuissa. Albumi ylsi Suomen virallisen listan sijalle 21. == Muusikot == * Tarja Turunen – laulu * Anette Olzon – laulu * Tuomas Holopainen – kosketinsoitin * Emppu Vuorinen – kitara * Jukka Nevalainen – rummut * Marco Hietala – basso * Sami Vänskä – basso == Arvostelut == * Inferno:Inferno: Levyarvio ** Paketointi: ** Musiikki: * Soundi: Soundi: Levyarvio == Lähteet == == Aiheesta muualla == * * Luokka:Vuoden 2009 kokoelma-albumit Luokka:Nightwishin albumit
Eurooppatie E28

E28 eli Eurooppatie 28 on 1 230 kilometriä pitkä eurooppatie, joka johtaa Saksasta Berliinin kehätieltä Puolan, Venäjän Kaliningradin alueen ja Liettuan kautta Valko-Venäjän Minskiin. ==Reitti== Eurooppatien reitti kulkee seuraavien valtioiden ja kaupunkien kautta (suunta Berliinistä Minskiin): Falk: Russia- Ukraine-Belarus (Falk: Länderkarte Russland-Ukraine-Belarus). 1:2000 000 & 1:10 000 000. Falk Verlag, 73751 Ostfildem, www.falk.de, 2007 (?). ISBN 3-8279-1864-2. & Е.Л. Макаревич (toim.): Атлас автомобиьных дорог (Atlas Avtomobilnyh Dorog) 1:500 000. Издательство Янсеян, Minsk, 2005. ISBN 985-6501-12-1. Карта Автомобильных Дорог - Республика Беларусь (Karta Avtomobilnyh Dorog - Respublika Belarus), Масштаб 1:850 000. Белкарография, Minsk, 2009. === Saksa === * Berliini === Puola === * Szczecin * Koszalin * Sluptsk * Gdynia * Gdańsk * Branlewo Eurooppatien 28 osuus Gdańskista Kaliningradiin voi joidenkin lähteiden mukaan kulkea myös meritietä pitkin. === Venäjä === Kaliningradin alueella eurooppatiet ja seuraavat ensin valtatietä A194 seuraavien kaupunkien kautta: * Mamonovo () * Laduškin () * Kaliningrad Kaliningradin itäpuolella väylä jatkuu noin 50 km moottoritienä eli valtatienä A229. Moottoritien lopussa valtatie A229 ja eurooppatie E28 jatkaa itään, mutta E77 risteää koilliseen. * Gvardeisk () * Tšernjahovsk () * Nesterov () === Liettua === Liettuassa koostuu valtatiestä A7 (Venäjän rajalta Marijampoleen), A16 (Marijampolesta Vilnaan) ja A3 (Vilnasta Valko-Venäjän rajjalle). Reitin varralle osuvat: * Vilkaviškis * Marijampolė * Prienai * Vilna Liettuan puoleinen EU:n rajanylityspaikka Valko-Venäjälle on nimeltään Medininkai. === Valko-Venäjä === Rajan jälkeen eurooppatie jatkuu valkovenäläisenä valtatienä M7. Aluksi tieyhteys on kaksikaistainen. Valtatien M7 liittyessä Hrodnasta saapuvaan valtatie M6:een (Valožynin itäpuolella), valtatie M6/M7 jatkuu nelikaistaisena Minskin kehätielle saakka. Valtatien varrelle osuvat: * Ašmjany, ohitus kaupungin pohjoispuolelta * Valožyn, ohitus kaupungin pohjoispuolelta * Minsk, eurooppatien E28 päätepiste ==Lähteet== == Aiheesta muualla == * YK:n Euroopan talouskomission sopimus eurooppateistä 2008 (pdf) 28 Luokka:Saksan tiet Luokka:Puolan tiet Luokka:Venäjän_valtatiet Luokka:Liettuan tiet Luokka:Valko-Venäjän tiet
Reinhard Bütikofer

Reinhard Hans Bütikofer (s. 26. tammikuuta 1953 Mannheim) on saksalainen vihreä poliitikko ja europarlamentaarikko vuodesta 2009. Joulukuusta 2012 hän on toiminut Euroopan vihreän puolueen toisena puheenjohtajana Monica Frassonin kanssa. Vuosina 2009–2012 hän oli Euroopan parlamentin Vihreät / Euroopan vapaa allianssi -ryhmän varapuheenjohtaja. Kotimaassaan Saksassa Bütikofer johti Liittouma 90/Vihreät -puoluetta vuosina 2002–2008 yhdessä Claudia Rothin kanssa. Euroopan parlamentissa Bütikofer on jäsen Teollisuus-, tutkimus- ja energiavaliokunnassa (vuodesta 2012) sekä unionin suhteista Yhdysvaltoihin vastaavassa valtuuskunnassa (vuodesta 2009). == Lähteet == == Aiheesta muualla == * *Bütikoferin kotisivu Luokka:Saksalaiset vihreät poliitikot Luokka:Saksan vihreiden puheenjohtajat Luokka:Saksalaiset europarlamentaarikot Luokka:Vuonna 1953 syntyneet Luokka:Elävät henkilöt
Wreath of Thevetat

Wreath of Thevetat (suom. Thevetatin seppele) on black metal -yhtye Alghazanthin viides albumi. Se julkaistiin vuonna 2008 Woodcut Recordsin kautta. Albumin nimi viittaa Atlantiksen demonikuningas Thevetatiin, joka johdatteli tolteekit mustan magian harjoittajiksi, ja jonka seurauksena Atlantiksen tuho sai alkunsa. == Kappaleet == # # # # # # # # == Kokoonpano == * Goat Tormentor – laulu, basso * Grimort – kitarat * Thasmorg – kitarat * Ekholm – syntetisaattori * Gorath Moonthorn – rummut == Arvostelut == * Imperiumi.net: Imperiumi.net * Kaaoszine: 10/10 * Soundi: Soundi == Lähteet == == Aiheesta muualla == * Metalkingdom.net * Yhtyeen sivut * * Luokka:Alghazanthin albumit Luokka:Vuoden 2008 albumit
Kosva

Kosva () on Volgan vesistöön kuuluvan Kaman sivujoki Sverdlovskin alueella ja Permin aluepiirissä Venäjällä. Sen pituus on 283 kilometriä, valuma-alueen laajuus 6 300 neliökilometriä ja keskimääräinen virtaama 11 kilometrin päässä joen suusta 90 kuutiometriä sekunnissa. Joki saa alkunsa Uralin länsirinteiltä ja laskee Kaman tekojärveen. Sen varrella sijaitsee Gubahan kaupunki. Keskijuoksulla on Širokovskin vesivoimala. ==Lähteet== Luokka:Permin aluepiirin joet Luokka:Sverdlovskin alueen joet Luokka:Volgan vesistö
Sig Sauer

Sig Sauer on yhdysvaltalais-sveitsiläinen käsiasemerkki. Nimeä käytti vuonna 2023 kaksi yritystä Atlantin molemmin puolin: Sig Sauer Inc. Yhdysvalloissa ja Sig Sauer AG Sveitsissä. Näistä Sig Sauer AG valmistaa SG-rynnäkkökivääreitä ja Sig Sauer USA SIG-pistooleja, SIG- ja muita kivääreitä, patruunoita, optisia tähtäimiä ja muita oheistarvikkeita.Products www.sigsauer.swiss. Viitattu 11.5.2023SIG Sauer USA. Viitattu 11.5.2023 Yksi Sig Sauerin tunnetuimmista käsiaseista on United States Army Rangersin käyttämä SIG Sauer P-228 -pistooli. 2000-luvulla Sig Sauer voitti peräkkäin kaksi kilpailua Yhdysvaltain asevoimien uusiksi käsiaseiksi. Ensin vuonna 2017 sen P320-mallista kehitetyt sotilasversiot valittiin uusiksi palveluspistooleiksi M17 ja M18. Vuonna 2022 Sig Sauer voitti myös kilpailutuksen Yhdysvaltain uudeksi rynnäkkökivääriksi ja kevyeksi konekivääriksi. 6,8×51 mm:n patruunaa ampuvista aseista rynnäkkökivääri M5 perustuu SIG MCX Speariin. ==Historia== Friedrich Peyer im Hof, Heinrich Moser and Conrad Neher perustivat vuonna 1953 Sveitsin Schaffhauseniin yrityksen Schweizerische Waggonfabrik. Yritys osallistui vuonna 1960 kilpailuun Sveitsin asevoimien uudesta kivääristä ja voitti. Vuonna 1964 alkaneen kiväärituotannon myötä yrityksen nimi vaihdettiin Schweizerische Industrie-Gesellschaftiksi (SIG). Vuonna 1949 Sveitsin asevoimissa käyttöön otettu pistooli SIG P210 ja niin ikään 9 mm Parabellum -patruunaa ampuva P220 avasivat yritykselle uuden uran. P210:tä asevoimat tilasi 180 000 kappaletta ja otti käyttöön mallinimellä P49. Vuonna 1957 valmistui rynnäkkökivääri SIG SG 510, jota Sveitsin asevoimat osti yli 700 000 kappaletta. 1970-luvun alkupuolella SIG osti sveitsiläisen asevalmistajan Hämmerlin ja länsisaksalalaisen metsästysasevalmistajan J.P. Sauer & Sohnin, jonka avulla SIG pääsi ulkomaisille markkinoille. Samalla syntyi Sig Sauer sekä yrityksenä että pistoolien mallinimenä. Vuonna 1985 perustettiin Yhdysvaltain markkinoita varten tytäryritys SIGARMS Inc, joka nimeksi myöhemmin, vuonna 2007 vaihtui Sig Sauer Inc. Vuonna 2000 SIG myi lähes kaikki toimintonsa. Pienasetuotannon osti Lüke & Ortmeier Group ja se sai nimekseen SAN Swiss Arms AG. Vuonna 2020 sen nimeksi tuli Sig Sauer AG ==Asemalleja== ===Rynnäkkökiväärit=== * SIG SG 510 (Sturmgewehr 57) * SIG SG 540 * SIG SG 550 (Sturmgewehr 90) ===Kevyet konekiväärit=== * SIG KE7 * SIG MG 710-3 ===Pistoolit=== * SIG P210 * P220-sarja * SIG Sauer Mosquito * P230-sarja * SIG Sauer M17 * SIG P365 == Lähteet == Luokka:Aseteollisuusyritykset Luokka:Sveitsiläiset teollisuusyritykset
Sylva (joki)

Sylva () on Volgan vesistöön kuuluvan Kaman sivujoki Sverdlovskin alueella ja Permin aluepiirissä Venäjällä. Sen pituus on 493 kilometriä, valuma-alueen laajuus 19 700 neliökilometriä ja keskimääräinen virtaama 45 kilometrin päässä joen suusta 139 kuutiometriä sekunnissa. Sylva saa alkunsa Uralin länsirinteiltä ja laskee Kaman tekojärveen. Se on liikennöintikelpoinen 74 kilometrin matkalla. Tärkeimmät sivujoet ovat Iren, Barda ja Šakva. Joen varrella sijaitsee Kungurin kaupunki sekä Suksunin ja Ust-Kišertin piirikeskukset. ==Lähteet== == Aiheesta muualla == Luokka:Permin aluepiirin joet Luokka:Sverdlovskin alueen joet Luokka:Volgan vesistö
Severnaja Keltma

Severnaja Keltma (, ) on Vienanjoen vesistöön kuuluvan Vytšegdan sivujoki Komin tasavallan Ust-Kulomin piirissä Venäjällä. Sen pituus on 155 kilometriä ja valuma-alueen laajuus 7 960 neliökilometriä. Severnaja Keltman ja Kaman sivujokeen Južnaja Keltmaan laskevan Džuritš-joen välille rakennettiin vuosina 1785–1822 Katariinan kanava (ven. Severo-Jekaterininski kanal). Vähäisen käytön takia se suljettiin jo vuonna 1838. ==Lähteet== Luokka:Komin tasavallan joet Luokka:Vienanjoen vesistö
Amerikanpikkutiira

Amerikanpikkutiira (Sternula antillarum) on pienikokoinen tiiroihin kuuluva lintu. Se pesii Pohjois-Amerikassa ja Etelä-Amerikan pohjoisosassa. Se pesii yhdyskunnissa, joissa tiirojen lukumäärä voi olla jopa 200http://www.dec.ny.gov/animals/7094.html. Amerikanpikkutiirat hautovat munia kahden yksilön pareissa, touko-kesäkuussa. Sekä koiras että naaras hautovat noin 3 viikkoa. Amerikanpikkutiirojen ääntely kuuluu: joko terävä "kip-kip" tai kimeä "zreep" Amerikanpikkutiira on pieni lintu. Sen koko on yleensä vain noin 20–25 cm pitkä, siipien väli 50 cm ja paino noin 40-50 grammaa.En:Wikipedia Least Tern Amerikanpikkutiirat syövät enimmäkseen pieniä kaloja, jota he sukeltavat vedenpinnasta. Ne ovat siis syöksysukeltajia. == Alalajit == *Sternulla antillarum althalassos *Sternulla antillarum browni *Sternulla antillarum antillarum == Lähteet == Luokka:Tiirat
Helen Parkhurst

Helen Parkhurst (3. tammikuuta 1887 – 1. kesäkuuta 1973 New Milford, Connecticut) oli yhdysvaltalainen kasvatustieteilijä. Parkhurst kehitti uudenlaisen koulutuskonseptin (The Dalton Plan) ja perusti ajatustensa testaamiseksi kokeilukoulun (The Dalton School), jossa oppilaat työskentelivät oman hyväksytyn opintosuunnitelmansa mukaan. Kokeita ja arvostelua ei ollut. Sen asemesta oppilaat esittivät raportteja edistymisestään opettajilleen. Pysyviä luokkia ei iän eikä millään muullakaan perusteella ollut. Siksi Dalton-koulua pidetään yhtenä luokattoman järjestelmän esimuotona. == Lähteet == Luokka:Yhdysvaltalaiset kasvatustieteilijät Luokka:Yhdysvaltain koulutus Luokka:Vuonna 1887 syntyneet Luokka:Vuonna 1973 kuolleet
Disney Magic

Disney Magic on Disney Cruise Line -varustamon omistama risteilyalus. Se on rakennettu Fincantierin telakalla Margherassa Italiassa, ja se teki neitsytmatkansa 30. heinäkuuta 1998. Laiva rakennettiin kahdessa osassa eri telakoilla, joissa valmistuneet puolikkaat hitsattiin yhteen. Disney Magic on ensimmäinen Disney Cruise Linen omistama risteilyalus. Disney Magicistä maksettiin vuonna 2008 vilkkaasti liikennöidyn Panaman kanavan läpi purjehtimisesta silloinen ennätyssuuri käyttömaksu 331 200 dollaria.Disney cruise ship pays record amount for Panama Canal crossing. USA Today 6.10.2008 (Wayback Machine) == Risteilyt ja kohteet == Disney Magicin kotisatama on Floridassa Port Canaveral, josta se tekee seitsemän yön risteilyjä muun muassa Pohjois-Amerikan eteläkärjessä sijaitsevaan Key Westiin, Meksikon Cozumeliin, Grand Caymanille, Saint Martinille ja The Walt Disney Companylle kuuluvalle Castaway Cay -nimiselle yksityissaarelle. Disney Cruise Linen laivoja varten Port Canaveraliin rakennettu Disney Cruise Line Terminal sijaitsee John F. Kennedyn avaruuskeskuksen ja Cape Canaveral Air Force Stationin naapurissa. Kesäisin Disney Magic ylittää Atlantin valtameren, jolloin risteilyt suuntaavat eri puolille Eurooppaa, kuten Barcelonaan, Roomaan, Mallorcalle, Osloon, Tukholmaan, Helsinkiin ja Pietariin.More Disney Cruise Line Announcements Coming - DCL12-Night Northern European Capitals Cruise - DCL === Varustelu === Laivassa on: * neljä uima-allasta, joista kolme yleistä ja yksi miehistölle * koripallokenttä * kuntoilukeskus ja kylpylä * juoksurata * teattereita * matkamuistomyymälöitä * useita ravintoloita sekä * yökerhoja ja baareja. == Lähteet == * MarineTraffic.com - Disney Magic * More Disney Cruise Line Announcements Coming - Frontado, Jonathan, Disney Magic blog, Disney Cruise Line, 5. lokakuuta 2009 * Disney Cruise Line - Disney Magic === Viitteet === == Aiheesta muualla == Magic Luokka:Fincantieri
Frederick Knott

Frederick Major Paull Knott (28. elokuuta 1916 – 17. joulukuuta 2002) oli englantilainen näytelmäkirjailija. Hänen näytelmänsä ovat saavuttaneet Hollywoodissa tuotettuina elokuvasovituksina laajan yleisön. Knott syntyi Kiinassa englantilaiselle lähetystyöntekijäpariskunnalle. Hän palveli brittiarmeijassa koko toisen maailmansodan ajan ja kohosi majuriksi asti. Myöhemmin hän muutti Yhdysvaltoihin. Knottin menestynein näytelmä Dial M for Murder sai kantaesityksensä Lontoossa kesäkuussa 1952. Näytelmä esitettiin pian New Yorkissakin, ja kun Alfred Hitchcock päätti ohjata siitä elokuvasovituksen, Knott sai tehtäväkseen laatia myös elokuvakäsikirjoituksen. Kolmiulotteista tekniikkaa kokeillut Täydellinen rikos sai ensi-iltansa 1954.Näytelmän pohjalta on valmistunut 1959 myös suomalainen televisioelokuvaversio: Kaarlo Hiltusen ohjaama Soita 03 – Rikospoliisi. Näytelmä Wait Until Dark esitettiin ensi kertaa 1966 Broadwayllä. Terence Youngin ohjaama elokuvasovitus Yksin pimeässä valmistui vain vuotta myöhemmin, 1967. Elokuvassa pääroolin sokeana Susyna esitti Audrey Hepburn, kun häntä Broadwaylla oli esittänyt Lee Remick. Knottin näytelmää Wait Until Dark on esitetty suomeksi nimillä Odota pimeän tuloa ja Odota pimeää ja näytelmää Dial M for Murder nimillä Täydellinen rikos ja Soita 03 rikospoliisi.Ilona- esitystietokanta, Teatterin tiedotuskeskus, viitattu 16.12.2014. == Lähteet == == Aiheesta muualla == * Frederick Knott Internet Broadway Databasessa * Frederick Knott IMDb:ssa Luokka:Englantilaiset näytelmäkirjailijat Luokka:Vuonna 1916 syntyneet Luokka:Vuonna 2002 kuolleet
Bánovce nad Bebravou

Bánovce nad Bebravou (, ) on kaupunki Trenčínin alueella, Slovakiassa, maan luoteisosassa. Kaupunki on 25 km:n päässä Prievidzasta, 30 km Trenčínistä ja 50 km:n päässä Nitrasta. Kaupungin pinta-ala on 26,5 km². Siellä oli noin 17 800 asukasta vuoden 2019 arvioiden mukaan. Vuoden 2001 väestönlaskennan mukaan asukkaista 97% oli slovakkeja; vähemmistöryhmiä olivat romaanit (1,4%) ja tšekit (0,7%). Uskonnoltaan 73,9% ilmoitti olevansa roomalaiskatolilaisia ja 11,3% luterilaisia. 11,5% ei ilmoittanut mitään uskontoa. == Lähteet == == Aiheesta muualla == *Viralliset kotisivut Luokka:Slovakian kaupungit Luokka:Trenčínin alue
Brezová pod Bradlom

Brezová pod Bradlom (, ) on kaupunki Trenčínin alueella, Slovakiassa, maan luoteisosassa. Kunnan asukasluku oli 5 110 vuonna 2010. Vuoden 2001 väestönlaskennan mukaan asukkaista 95,8% oli slovakkeja ja 1,1% tšekkejä. Uskonnoltaan ilmoitti olevansa 45,7% luterilaisia ja 21,6% roomalaiskatolilaisia. 21,6% ei ilmoittanut mitään uskontoa. ==Ystävyyskaupungit== * Břeclav, Tšekki * Pohořelice, Tšekki * Nová Lhota, Tšekki * Kočovce, Slovakia * Paulhan, Ranska ==Lähteet== ==Aiheesta muualla== * Kaupungin verkkosivusto Luokka:Slovakian kaupungit Luokka:Trenčínin alue
Sjarhei Novikau

Sjarhei Valjantsinavitš Novikau (, , s. 27. huhtikuuta 1979 Mogiljovin alue, Neuvostoliitto) on valkovenäläinen entinen ampumahiihtäjä. Vancouverin olympialaisissa 2010 Novikau jakoi toisen sijan 20 kilometrin normaalikilpailussa yhdessä Ole Einar Bjørndalenin kanssa. Se on samalla hänen ainoa palkintosijansa maailmancupissa. Östersundin MM-kilpailuissa 2008 hän oli normaalimatkalla 14:s ja Ruhpoldingissa 2012 samalla matkalla yhdeksäs. Novikau lopetti uransa kauden 2013–2014 jälkeen. == Lähteet == * Luokka:Valkovenäläiset ampumahiihtäjät Luokka:Valkovenäläiset olympiamitalistit Luokka:Vuonna 1979 syntyneet Luokka:Elävät henkilöt
Susiluodon merivartioasema

thumb|180px|Susiluodon merivartioaseman tähystystorni thumb|180px|Sisääntulo Susiluodon merivartioasema on Kustavissa sijaitseva, vuonna 1953 perustettu Rajavartiolaitoksen Länsi-Suomen merivartioston alueella toimiva merivartioasema. Se ei ole johdoltaan itsenäinen, vaan on Hiittisten merivartioaseman tapaan osa Nauvon merivartioasemaa, sen toimipaikka. Susiluodolla ei ole paljoakaan rajavalvontaan liittyviä tehtäviä, mutta sillä on tärkeä asema merialueen turvallisuudessa. Susiluodolla oli vuonna 2008 yhteensä 1 528 suoritetta (partiointi veneellä tai autolla). Vuonna 1947 Turun ja Ahvenanmaan saaristoon perustettiin yhteensä viisi uutta merivartioasemaa. Yksi uusista merivartioasemista oli Lypertön, joka siirtyi Susiluotoon sen valmistuttua vuonna 1953. Vuonna 1955 Susiluotoon rakennettiin tähystystorni ja telakka. Helikopterikenttä ja porakaivo merivartioasemalle saatiin vuonna 1971. Vuoteen 1974 mennessä valmistui tie aseman pihalle. Vuonna 1999 Susiluotoon saatiin iso ilmatyynyalus ja sen halli. Merivartioaseman kalustoon kuuluu useiden veneiden lisäksi ilmatyynyalus. Vuonna 1960 Raumalla rakennettu rannikkovartiovene Rautaville, toimi koko palvelusaikansa Susiluodossa. Nykyään alus on museoituna Forum Marinumissa. == Lähteet == == Aiheesta muualla == * * Luokka:Kustavi Luokka:Länsi-Suomen merivartiosto Luokka:Varsinais-Suomen rakennukset ja rakennelmat
Kámeiros (kunnallisyksikkö)

Kámeiros (; virallisesti Δημοτική Ενότητα Καμείρου, Dimotikí Enótita Kameírou) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 4 720 (vuonna 2011). Kámeiros on perinyt nimensä antiikin aikaiselta Kameiroksen kaupungilta, jonka arkeologinen kohde sijaitsee sen alueella. Kámeiros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Líndoksen, Petaloúdesin ja Nótia Ródoksen kanssa. Kámeiroksen kuntakeskus oli Soroní. Alueen talous perustuu maanviljelyyn sekä matkailuun, joka on kasvussa. == Kunnallisyksikön osat == Kámeiroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Apóllona Apóllona 845 Dimyliá Dimyliá 237 Eleoúsa 228 Fánes Fánes 858 Kalavárda Kalavárda 502 Platánia Agía Eleoúsa 16 Platánia 180 Sálakos Kapí 5 Profítis Ilías 0 Sálakos 571 Soroní Soroní 1 278 Yhteensä: 4 720 == Lähteet == == Aiheesta muualla == * Δημοτική Ενότητα Καμείρου. Δήμος Ρόδου. Kámeiroksen kunnallisyksikön verkkosivu. Luokka:Etelä-Egean saarten entiset kunnat Luokka:Ródos
Blaster Master Jr.

Blaster Master Jr. (myös nimellä Blaster Master Boy) on Sunsoftin julkaisema ja Aicom Co. Ltd:n kehittämä Game Boy -peli vuodelta 1991. Peli kuuluu Blaster Master -sarjaan, mutta se ei ole jatko-osa vaan spin-off. Peli poikkeaa muista osista siltä osin, ettei siinä ole SOPHIA-taistelutankkia vaan pelissä pelataan pelkästään Jason Frudnickilla yläviistosti kuvatussa muodossa. Pelissä Jason voi jättää maahan miinoja Bomberman-pelien tyyliin. == Aiheesta muualla == * * Blaster Master Jr. GameFAQs -sivustolla (englanniksi) * Blaster Master -sivusto (englanniksi) Luokka:Blaster Master -pelit Luokka:Game Boy -pelit Luokka:Nintendon julkaisemat videopelit Luokka:Vuoden 1991 videopelit
Kolmiyhteys

Kolmiyhteys () on Leon Urisin vuonna 1976 julkaistu romaani. Kirja kertoo Irlannin kamppailusta itsenäisyyden saamiseksi ja saaren yhdistämiseksi vuosien 1840 ja 1916 välillä eri perheiden, kuten katolisten Larkinien ja O'Neillien sekä protestanttisten Hubblejen ja MacLeodien, näkökulmasta. Takaumissa kerrotaan myös vanhemmista tapahtumista, joihin Larkinin perheen esi-isät ovat ottaneet osaa. Kirjan kertoma tarina, jossa perheiden erilliset tarinat yhdistyvät, huipentuu vuoden 1916 pääsiäiskapinaan Dublinissa. Luokka:Vuoden 1976 kirjat Luokka:Leon Urisin romaanit
Spišská Nová Ves

Spišská Nová Ves (, , , ) on kaupunki Košicen alueella Slovakiassa. Kaupungin asukasluku oli 38 045 vuonna 2010. Vuoden 2001 väestölaskennan mukaan asukkaista 94,2 % oli slovakkeja, 1,9 % romaneja, 0,5 % tšekkejä. Uskonnoltaan 69,8 % ilmoitti olevansa roomalaiskatolisia 3,2 %luterilaisia ja 3,0 % kreikkalaiskatolisia. 17,0 % ei ilmoittanut mitään uskontoa. ==Ystävyyskaupungit== * Kisújszállás, Unkari * Alsfeld, Saksa * Clausthal- Zellerfeld, Saksa * Grójec, Puola * Havlíčkův Brod, Tšekki * Joinville, Brasilia * L'Aigle, Ranska * Nitra, Slovakia * Preveza, Kreikka * Youngstown (Ohio), Yhdysvallat ==Lähteet== ==Aiheesta muualla== *Kaupungin verkkosivusto Luokka:Slovakian kaupungit Luokka:Košicen alue
Kysucké Nové Mesto

Kysucké Nové Mesto on kaupunki Žilinan alueella, Slovakiassa, maan pohjoisosassa. Kunnan asukasluku oli 15 699 vuonna 2010. Vuoden 2001 väestönlaskennan mukaan asukkaista 95,1 % oli slovakkeja, 1 % tšekkejä sekä 0,8 % romaneja ja saksalaisia. Uskonnoltaan 86,2 % ilmoitti olevansa roomalaiskatolisia ja 0,5 % luterilaisia. 6,8 % ei ilmoittanut mitään uskontoa. ==Lähteet== ==Aiheesta muualla== *Kaupungin verkkosivusto Luokka:Slovakian kaupungit Luokka:Žilinan alue